****

**BASHKIA BERAT**

**BASHKIA BERAT**

# R E L A C I O N

MBI MIRATIMIN E MARËVESHJES SË DECENTRALIZIMIT TË SHËRBIMEVE TË BUJQËSISË ME MINISTRINË E BUJQËSISË DHE ZHVILLIMIT RURAL, AGJENSISË RAJONALE TË EKSTENSIONIT BUJQËSOR DHE BASHKISË BERAT

**Të nderuar Këshilltarë !**

Bashkia Berat është përzgjedhur nga Ministria e Bujqësisëdhe Zhvillimit Rural së bashku me Bashkinë Shkodër dhe Divjakë, si tre bashki pilot, për decentralizimin e shërbimeve në bujqësi.

Kjo Marrëveshje bashkëpunimi ka për qëllim të institucionalizojë transferimin e përgjegjësive për funksione të caktuara në fushën e bujqësisë dhe zhvillimit rural nga pushteti qendror në njësinë e qeverisjes vendore, në kuadër të pilotimit të mundësive për konsolidimin e procesit të decentralizimit dhe autonomisë vendore. Transferimi për kryerjen e shërbimeve të caktuara do të realizohet mbi bazën e subsidiaritetit, të konsultimit dhe të bashkëpunimit për zgjidhjen e problemeve të përbashkëta.

Ministria dhe Bashkia angazhohen të zbatojnë ushtrimin e përgjegjësive të parashikuara në nenet 15, germa ç, 19, 30, germa “a”, te Ligjit nr. 9817, date 22.10.2007 “Per bujqesine dhe zhvillimin rural”, i ndryshuar, si dhe ne nenet 9, pika 1.1, germa “c”, 10, 11 dhe 27 te Ligjit nr.139/2015 “Per veteqeverisjen vendore”, i ndryshuar, me përfshirjen, pjesëmarrjen dhe kontributin e Bashkisë, sipas afateve të parashikuara në nenin 7, pika 1 të kësaj Marrëveshje, në lidhje me:

1. Menyren e ofrimit te sherbimit keshillimor ne bujqesi dhe per zhvillimin rural duke përcaktuar një listë të shërbimeve keshillimore, te cilat do te ofrohen nga Bashkia vetem ose ne bashkepunim te ngushte me MBZHR dhe AREB.
2. Menyren e bashkepunimit midis paleve ne kete Marreveshje per ushtrimin e funksioneve te perbashketa lidhur me administrimin e kanaleve te ujitjes dhe kullimit, si dhe me administrimin e tokes bujqesore.
3. Mundesine e transferimit te pergjegjesise se administrimit te tokes bujqesore, te ndodhur brenda juridiksionit territorial te Bashkise Berat, nga MBZHR tek Bashkia.
4. Menyren e konsultimit dhe zgjidhjes se problematikave te evidentuara ne fushen e bujqesise.

Kjo marrëveshje Bashkëpunimi hyn në fuqi në datën e nënshkrimit të saj nga palët dhe është e vleshme 1 (një) vit nga momenti i nënshkrimit të saj.

Në nenin 3 të Marrëveshjes pika 1, parashikohet që Bashkia ndermerr keto angazhime:

1. Perfshirjen dhe miratimin në strukturën dhe organigramën e Bashkisë në përputhje me legjislacionin në fuqi, te një njësi të posaçme për zbatimin e përgjegjësive të parashikuara në këtë Marrëveshje. Njësia do te kete ne përbërjen e saj staf të kualifikuar dhe teknik në fushën e bujqesise.

Meqënëse Bashkia Berat e ka të ngritur këtë strukturë në organigramën aktuale të Drejtorisë së Bujqësisë, nuk kërkohet shtesë personeli në numrin e përgjithshëm të punonjësve për këto shërbime.

Ju faleminderit,

KRYETAR I BASHKISË

Ervin DEMO